钦定古今图书集成/明伦汇编/闺媛典/第010卷 > 《江南曲》前人
## 钦定古今图书集成/明伦汇编/闺媛典/第010卷 > 《江南曲》前人

妾家白𬞟浦，日上芙蓉楫。轧轧摇桨声，移舟入茭叶。
溪长茭叶深，作底难相寻。避郎郎不见，㶉𪆟自浮沉。
拾萍萍无根，采莲莲有子。不作浮萍生，宁〈一作作〉《藕
花死》岸傍骑马郎，乌帽紫游缰，含愁复含笑。回首问横塘，妾住金陵浦。〈一作步〉《门前朱雀航》，“流苏持作帐。”芙
蓉持作梁，出入金犊幰。兄弟侍中郎。前年学歌舞，定
得郎相许。连娟眉绕山，依约腰如杵。〈一作柳〉“凤管悲若
咽，鸾弦娇欲语。”扇薄露红铅，罗轻压金缕。明月西南
楼，珠帘玳瑁钩。横波巧能〈一作相〉笑，弯蛾不识愁。花开
子留树。草长根依土。早闻金沟远，底事归郎许。不学
杨白花，〈一作闺中妇〉朝朝泪如雨。